Marit Hermansen

Artikkelen handler om lege Marit Hermansen (født 1964), ikke om Marit Hermansen som er mor til Benjamin Hermansen

Marit Hermansen (født 20. mai 1964) er en norsk lege, og tidligere president i Den norske legeforening (2015-2021).

Hun er opprinnelig fra Brumunddal og ble cand.med. ved Universitetet i Bergen i 1992. Hun er spesialist i allmennmedisin. Hun var leder i Norsk forening for allmenmedisin 2011–2015 og ble innvalgt i sentralstyret i Den norske legeforening i 2013. Hun ble valgt til president i Den norske legeforening i 2015 og etterfulgte Hege Gjessing 1. september 2015. Samtidig ble hun valgt til nestleder for Akademikerne. Hun var i 2015 lege i Kirkenær.

I 2010 fikk hun Anders Forsdahls minnepris fra Nasjonalt senter for distriktsmedisin.

Referanser 

Norske leger
Norske fagforeningspersoner
Personer fra Ringsaker kommune